
Aruba Tourism Authority presente n'e 

Tradeshow IMEX America, un 
di e exposicionnan mas grandi 
mundialmente pa cu biahe incentivo 




RECIEN, representantenan di Aruba Tourism Authority 
(A.T.A.) a participa n’e IMEX America Show na Las Ve- 
gas. IMEX ta un di e exposicionnan mas grandi mundi- 
almente cu ta cubri biahenan incentivo, reunion y even- 
tonan. 

E expo aki a conta cu presencia di e ekipo di Aruba Con- 
vention Bureau cual ta un departamento cu ta forma 
parti di Aruba Tourism Authority. 

E aña aki, IMEX America a atrae mas cu 13.500 partici- 
pante di cual 3.400 ta cumprador invita di Norte Ameri- 
ca mas 68 otro pais. Ademas e evento a conta cu mas cu 
3.500 exhibidor. 


Trade Shows manera esaki ta brinda ATA e oportuni- 
dad pa conoce personanan di contacto y recursonan 
clave, p’asina promove nos producto Aruba como e isla 
ideal pa reunionnan, biahenan di incentivo y eventonan 
di destinacion. 

Asina, ATA a organisa un evento special pa clientenan 
VIP cu ta of tin potencial pa bende Aruba. 

Tambe a participa na eventonan di networking manera 
di MPI Foundation (Meeting Professionals Internation- 
al Foundation) cu mundialmente t’e asocacion di e indu- 
stria di reunion y eventonan mas grandi. 


IMEX America a brinda e ekipo di ATA cu oportunidad- 
nan pa negoshi y networking di alta calidad den trans- 
curso di e dianan di e evento. 

E ‘booth’ di Aruba a disfruta di un programa di cita com- 
pletamente yen, cual a inclui organisadornan di reunion 
for di Norte America, Latino America y tambe for di Eu- 
ropa. 

A duna varios presentacion na gruponan di organisador- 
nan internacional. Clientenan a ricibi un invitacion spe- 
cial pa pasa bishita e booth di Aruba unda a rifa varios 
estadia y actividad p’asina clientenan por cera conoci cu 
nos destinacion. 


Un bes mas e ekipo di Aruba a haci uzo di e oportunidad 
pa mustra Aruba su compromiso cu productonan sos- 
tenibel, dor di uza cups di papel reciclabel enbez di boter 
di plastic cu awa. 

E presencia di ATA na trade shows manera esaki ta am- 
plia e oportunidadnan pa negoshi potencial pe destina- 
cion turistico di Aruba. Un variedad grandi di grupo cu 
ta bishita Aruba a sera conoce cu nos isla pa prome bi- 
aha durante e diferente exposicionnan aki. 

Riba e potretnan por mira mas di e acontecimento aki. 

Parlamentario ing. Mike De Meza ( AVP ) 

Hopi incertidumbre riba 
refineria y Gobierno cu ningun 
intencion pa habri'e 


DIALUNA mainta tempran un grupo 
grandi preocupa cu e situacion riba nos 
pais a presenta dilanti porta di CITGO 
p’asina expresa nan disgusto relaciona 
cu incertidumbre cu tin den e refineria 
y kico lo bira su futuro. 

Parlamentario ing. Mike de Meza 
tambe tabata presente dialuna mainta 
n’e famoso “Plaza Ora Cero” nombra 
dor di Partido MEP, caminda cu nan 
a acumula sostenedornan cu promesa 
cu nan si lo habri e refineria. 
Contrario na tur promesa, awe e Go- 
bierno di coalicion ta purbando di tur 
manera pa cera e refineria, incluyendo 
tur trahador. Ing. Mike de Meza ta 
siguindo tur desaroyonan hopi di ser- 
ca y ta duna su opinion. Un tristesa di 
por mira con keto tur cos, ta y cu nada 
ta tumando lugar ta locual de Meza ta 
conta. 

Na momento cu a sali di Gobierno 
na 2017, aproximadamante 600 tata/ 
mama di famia trahando den e re- 
fineria, mientras actualmente tin mas 
o menos 65 hende temiendo pa nan 
trabou sin seguridad di nada. 

Para riba mihor yama e Plaza di En- 
gaño tin cu recorda cu t’eynan tur e 
engaña/traicion a tuma lugar ora cu 
partido MEP a yama su sostenedor- 
nan cu promesa di haci todo por todo 
pa tene e refineria den operacion. 

PARTIDO MEP TA BAY PA HIS- 
TORIA PA CERA E REFINERIA 

Den 4 ocasion partido MEP tabata den 
Gobierno na momento cu refineria a 
cera como tambe ora a cambia di un 
operador pa otro. Awor pa di cinco bi- 
aha ta responsabel p’e ciere y ta bay 
pa historia como e Gobierno cu a per- 
cura un biaha mas pa su ciere. 


Nan no por wanta un operador y no 
por haya otro tampoco! 

Locual e Prome Minister, Evelyn Wev- 
er Croes ta haciendo ta negosha cu 
CITGO pa cera tur cos na Aruba. 
Normalmente ta negosha pa haya un 
operador nobo y/o pa habri e lugar no 
pa cera e refineria. Engañando sos- 
tenedonan di tin interes di pueblo/ 
interes di e refineria of di e industria 
petrolero na pecho mientras nada ta 
tumando lugar. 

Mike de Meza ta menciona cu e Gobi- 
erno actual a dura 18 luna sin kier a 
papia cu ehecutivonan di Citgo tanto 
esnan na nos isla como esnan na Mer- 
ca. A nenga rotundamente pero awor 
ta grita comosifuera ta hopi dolor e tin 
lubidando cu ta, pasobra nan como Go- 
bierno y/o e como Prome Minister no 
a haci su trabou pa cu e situacion di e 
refineria. No a sinta, no a negosha, no 
a ni papia/wak kico t’e problema. 

Un locura na momento cu e menciona 
Office Foreign Assets Control (OFAC) 
di Merca, mirando cu ta papia di un 
embargo riba Venezuela y no di Aru- 
ba. Aruba no ta parti di Venezuela. 
Tumando na cuenta tambe cu CITGO 
ta funcionando sin problema na Mer- 
ca, cu turnaround/refurbishment y op- 
eracion di refineria operando normal. 
Aruba ta parti di e deal cu Citgo di 
Merca, habriendo asina e pregunta ta 
dicon CITGO Aruba no ta den opera- 
cion/no ta cumpli cu su deber contrac- 
tual cu nan tabatin. Tur esaki debi n’e 
Gobierno actual cu a drumi sin haci 
nada pa falta di capacidad como tambe 
e engaña cu ta birando mas grandi y ta 
explota den su cara. 



Mike de Meza ta remarca tambe cu no 
por lubida e dos partner den cualicion, 
esta partido POR cu semper a vocife- 
rando nan desaprobacion pa cu e re- 
fineria, como tambe partido RED. 

No ta un secreto cu e lider di partido 
POR, Otmar Oduber ta contra e re- 
fineria, sin descarta e miembronan 
den Parlamento Marisol Lopez Tromp 
y Allan Howel cu nunca a papia di re- 
fineria. 

Cu alcontrario semper a duna su opin- 
ion cu e refineria unicamente lo ta bon 
pa engrandece prostitucion y droga na 
San Nicolas. 

Na mama/tata honesto cu ta bin lab- 
ora den refineria ta haya for di un 
Parlamentario cu tin intencion di bira 
Minister ta expresa su mes asina ey 
mirando cu su pensamento riba e re- 
fineria ta prostitucion so e lo trece. 

Di otro banda Ricardo Croes ta to- 
talmente contra di petroleo/refineria 
como cu su plan ta pa desmantela full 
e refineria p’asina bin cu un planta- 
cion di hennep/marihuana riba e tere- 
no aki. Cu intencion cu Aruba su di 
dos pilar den economia y di cual tin cu 
bay depende di dje lo ta marihuana. 
Indicando cu tin cu bay stimula e uso 
di marihuana p’asina fortalese e di dos 
pilar. 

Un coalicion mas bien di locura cu dia 
pa dia ta birando pio, ta locual cu ing. 
Mike de Meza a bisa. 

Roy Tromp: 

"Prijs a subi asina hopi cu pensioen ta yega 



E situacion na Aruba ta hopi malo y Roy 
Tromp, ciudadano di San Nicolas, ta bisa 
cu nan mes no por come cu e entrada cu e 
ta ricibi di su pensioen. 

“Mi no sa con e actual generacion por 
sobrevivi,” el a bisa. 

Lider di AVP Mike Eman y su team 
tabata dialuna mainta tempran na San 
Nicolas, unda ciudadanonan ta contact 
nan continuamente pa haci algo pa baha 
e Gobierno. E gastonan di famia a bira 
asina halto, cu hopi hende no por “come 
around” cu loke nan ta haya na entrada 
mensualmente. 

Na encuentro teni na cas di Rudy 
Tromp, ruman di Roy, un cantidad 
grandi di persona a acudi pa mustra nan 
malcontento cu e situacion di gastonan cu 
a subi asina hopi na Aruba cu hopi famia 
ta den problema. 

Roy Tromp a conta cu antes e por a cumpra 
cuminda henter un luna p’e y su casa. 
Sinembargo awendia, e placa ta yega pa 
cumpra cuminda pa mita luna so. Cu su 
edad y malo, Tromp a haya su mes obliga 
di haci algun trabou pa rende e placa y 
trata di tin cuminda te cu e siguiente pago 
di pensioen. 

“Un cos so mi por bisa: Salba Aruba 
y laga Eman gobema.” Mayoria di e 
hendenan grandi eybou a expresa di tin 
un preocupacion grandi cu desaroyo di 
prijsnan na Aruba. 


“Mi ta hopi tristo cu e situacion, e 
hendenan ta pasando hamber. Hopi hende 
ta pasa miseria aki y no por ni sobrevivi 
cu e placa di pensioen so. Tur cos a bira 
hopi caro, y p’esey nos kier un cambio, 
pero un cambio hopi rapido. Nunca mi a 
mira un tristesa y miseria asina na Aruba,” 
tabata un di e comentario por a scucha. 
N’e encuentro aki tambe tabata presente e 
politico di AVP, Desiree de Sousa Croes, 
kende ta un ciudadano di pariba di brug. 
E ta bisa di por compronde e situacion di 
e habitantenan di pariba cu a wordo yuda 
hopi dor di e Gobiemo anterior. 

Awe sinembargo ta riba pan cu awa hopi 
di e hendenan aki ta biba. E criticanan 
aki ta scucha dor di hendenan a vota pa e 
partidonan cu ta gobemando awor. 

“Nan ta bisabo cu nan ta sinti nan mes 
prizonero di e Gobierno aki. Riba pan 
cu awa nan ta bisa cu nan ta biba. Nan 
no por permiti nan mes nada extra cu ni 
full luna e placa di pensioen ta yega,” de 
Sousa Croes a expresa. 

E ta contento cu AVP a cuminsa drenta 
pueblo pa scucha nan dolor. “Scuchando 
dolor di pueblo so bo por maneha e pais 
aki. Awor no tin niun hende di Gobierno 
ta haciendo esey. E pueblo ta bisando 
“ta basta”, e abuso aki no por sigui mas. 
P’esey nos ta awe hunto cu pueblo pa 
nos pone un fin na e abuso,: e politico a 
expresa. 

E mainta aki lider di partido berde Mike 
Eman a combersa cu ciudadanonan, 


pa come mita luna so" 



a scucha nan dolornan y despues a 
reacciona mustra con e situacion di Amba 
a binta deteriorando. A compaña e lider 
otro miembro di partido manera Mike de 
Meza, Marlon Sneek, Benny Sevinver, 
Desiree de Sousa Croes, Carl Giel y 
tambe Mervin Wyatt Ras, kendenan tin 
un curason hopi pa loke t’e aspectonan 
social, cu ta e ramo den cual el a traha 
prome cu el a drenta politica. 

E situacion t’asina malo, el a bisa, cu hopi 
mayor no por cumpra nada saludabel 
pa nan yiunan chikito. Prijsnan den 
supermercadonan t’asina halto, cu nan no 
por paga esaki. 

“Gobierno a tuma asina hopi medida cu 
comerciantenan dado momento a cuminsa 
hisa prijs y e situacion aki no por want’e 
mas, mientras cu ta sigui bin cu medida, 
faltando ainda “sugar tax” 

Di otro banda e ta bisa cu e crisis plan di 
Gobierno ta funcionando y no ta ehecuta. 
“Pueblo por biba ora cu tin pan riba mesa, 
ora cu tin placa den cartera pa atende cu 
prome necesidadnan. N’e momentonan 
aki, e pueblo no tin esey. Esaki no ta 
conta solamente p’e hendenan humilde, 
pero pa henter comunidad. 

P’ esey bo ta sinti cu e hendenan ta cuminsa 
lanta, pasobra no por wanta mas”. 

E1 a recorda cu AVP y e lider semper a 
para banda di e hendenan den necesidad, 
awor ta para atrobe banda di e pueblo.” Y 
el a agrega cu e Gobiemo mester cambia 
e mmbo, of bay y laga otronan cu si ta 
para banda di e pueblo dirigi e pais.” 

Presentacion 
di e kalender 
nobo di 
Sanctuario 
di Burico pa 
aña 2020 


E kalender nobo di e Sanctuario di Burico a 
wordo presenta den un manera hopi festivo 
cu bolo y koffie. E conocido periodista Nico 
van der Zee a entrega e prome kalender na 
sra. Rona Coster, un local y popular publi- 
cista, periodista y columnista. 

Sra. Coster a wordo escogi p’e honor aki dor 
di su trabao incansabel den busca di spon- 
sors pa e dak nobo di e Visitor Center. Su 
entusiasmo y drive a logra realiza e proyecto 
aki. 

Normalmente Manager Desiree Eldering ta 
haci entrega di e prome kalender, pero dor di 
malesa e no tabata por. Tampoco e fotografo 
di e ultimo 10 kalender di Burico no tabata 
available pa saca potret. 

Pesey mes a pidi varios amateur y fotografo 
profesional pa saca potret y manda nan aden. 
E resultado tabata 13 bunita potret di burico 
saca dor di 8 fotografo. Un kaft y 12 luna di 
potret ta mustra nos buriconan den prima 
forma. 

E Sanctuario Arubiano, fotografonan Aru- 
biano, y nos burico Arubiano ta mustra nos 
orguyo di Aruba den nos kalender. 

E kalender ta na benta n’e Sanctuario di Bu- 
rico, na Superfood, Veterinario Contreras y 
na beauty salon En Vogue. 

Y tur entrada di e benta ta bay pa cuido di e 
buriconan, ya cu e 12 sponsors a cubri gasto 
di produccion di e kalendernan. 








fRUBK 


Pa mas infommacian yama 525-7555 of bishita nos websrtc lottoaatba.com 


mas. 


www.lottoaruba.com 

Otro aña, campaña di 
conscientisacion cu e 
temanan asilo, traficacion 
y contrabanda di hende 

un persona por bira victima sin e sa 



DIABIERNA ultimo tabata Dia Intera- 
cional di Prevencion y Combatimento di 
Contrabanda y Trafico di Hende. Minister 
mr. Andin Bikker conhuntamente cu Fis- 
cal sra. Wildeman y Comisario sra. Rich- 
ardson Baars di e Unit Mensenhandel- 
Mensensmokkel a tene un conferencia riba 
e tema aki. 

Den e conferencia a splica e.o. e tratado y 
articulo 2:239 di Codigo Penal cu ta hopi 
amplio. Esey ta haci cu ta necesario con- 
scientisa comunidad di e dimension cu pre- 
vencion, combatimento y e castigonan riba 
e tereno aki ta implica, special den cuadro 
di e situacion cu nos isla ta pasando dor di 
situacion sin precedente na pais Venezuela. 



BO MESTER D/ WASTE BUCKET RESIDENCIAL 
OF COMERCIAL? 


Weoteeh) 


20 yrd 
Big Bucket 


15 yra 

Junior Bucket 


10 vra 




Small 


Sra. Richarson Baars durante e conferencia a trece dilanti e plan- 
nan p’e siguiente periodo unda lo bin cu un campaña y conferen- 
cia riba conscientisacion pa traficacion y contrabanda di hende. 
Pa cu esaki a haya fondo for di Hulanda y ta bay uza esey den e 
ramo di traficacion y contrabanda di hende. 

Sra. Richardson a splica cu ta bay traha un campaña di aware- 
ness nobo. 

E ultimo tabata ‘Habri bo wowo pa traficacion di hende’ y esey lo 
haya un bachi nobo. Tambe ta bay elabora mas profundo riba e 
diferencia entre traficacion y contrabanda di hende y e punto di 
asilo tambe ta bay haya atencion. 

E campaña lo bira tres tema den uno, pasobra ta hopi importante 
pa hende mira e diferencia di e tema aki. P’esnan cu a bira vic- 
tima di traficacion, ta bay traha riba un asilo segun sra. Richard- 
son. E documentario cu a traha aña pasa cu Switch Foundation 
‘Promesa Falso’ cu ta riba Youtube ta bay uza e documentario 
aki pa traha un programa pa hobennan entre 12 pa 18 aña unda 
nan por siña kico ta traficacion di hende y con facil por bira un 
victima. 

Otro aña ta bay organisa un conferencia den region riba e tres 
topiconan aki cu ta asilo, traficacion di hende y contrabanda di 
hende. 

Hunto cu esey ta bay haci un training pa prensa, y sra. Richard- 
son-Baars di awor a invita prensa p’e training, pasobra a ripara 
cu hopi biaha prensa no sa e diferencia entre traficacion y contra- 
banda. 

E tema aki no ta algo cu ta biba bou di e habitantenan na Aruba 
y esaki ta un problema hopi serio, pasobra tur hende por bira vic- 
tima sin sa. E personanan cu ta den e mundo criminal ey t’asina 
sabi cu un otro hende por bira victima sin sa y pa ora e realisa ya 
caba e ta den e bida ey y no por sali facil. 

Pronto lo habri exposicion permanente 
di Museo Arqueologico bek pa publico 



Museo Arqueologico Nacional Aruba (MANA) ta contento di 
por informa cu lo habri e salanan di exposicion permanente 
bek pa publico den futuro cercano, despues cu nan tabata 
cera pa dos aña. 

Mantencion grandi atrasa, lamentablemente a haci cu na 
cierto momento mester a cera e salanan di exposicion pa pu- 
blico. 

Mientrastanto MANA a keda duna informacion y educa pu- 
blico cu e.o. bishita na scolnan y por a acudi na oficina di 
MANA pa haya informacion necesario pa p.e. proyectonan di 
scol. E aña aki, e.o., a habri e exposicion internacional tem- 
porario “Lasonan Caribeño, hendenan conecta antes y awor, 
cu ta habri te october 2020. 

Na luna di juli ultimo a presenta un publicacion nobo cu ta 
duna informacion di tur e pinturanan riba baranca di nos 
isla. 

Tambe MANA a sigui cu su programa vacacional y a brinda 
sosten na otro proyecto y eventonan. 

Danki na Ministerio di Cultura y e sosten financiero di Tour- 
ism Product Enhancement Fund (TPEF), bou supervision di 
Monumentenburo a haci tur esfuerso p’asina e exposicion 
permanente di MANA por habri atrobe. 

Museo Arqueologico ta contento y agradecido cu pronto ta 
habri di nobo pa publico e salanan di e exposicion permanente 
cu tanto a sinti falta di dje den comunidad y cerca turistanan. 
Keda pendiente pa mas informacion den medionan di comu- 
nicacion. Tambe por sigui nos riba Facebook Archeo Aruba y 
National Archaeological Museum Aruba. 






COME AND CELEBRATE WITH US 
YOUR HOLIDAY'S DINNER! 


• (3) THREE DIFFERENT 
MENU’S 

• NICE AMBIENCE AND 
SPACE 

• CREAT SERVICE & 
THE BEST FOOD ON 
THE ISLAND 




# 


MAKE YOUR RESERVATIONS AT: 
RESERVATIONS@AQUA-CPILL.COM J 
TELEPHONE: +297 586-5900 
WWW.AQUA-CRILL.COM 

Minister Dangui Oduber a anuncia: 

Programa di Hoben Activo, Hoben Feliz ta expande p e bario di Dakota 

DURANTE reciente rueda di prensa, 
Minister Dangui Oduber a anuncia 
cu e proyecto di Hoben Activo, Hoben 
Feliz lo continua e siman aki cumin- 
sando ayera dialuna 21 di october na 
Sport Centrum San Nicolas y lo ex- 
pande tambe p’e bario di Dakota na 
YMCA. 

Meta di e programa aki ta pa motiva 
y promove hobennan pa hiba un bida 
activo y saludabel dor di envolucra e 
hobennan cu actividadnan deportivo 
caminda nan abilidadnan social y 
emocional ta wordo mehora y camin- 
da tambe e balornan humano mas 
importante ta wordo estableci. 

E proyecto aki ta bou encargo di IBi- 
SA den bon cooperacion cu Ministe- 
rio di Salubridad Publico y Deporte. 

E mandatario a conta cu e programa 
a cuminsa como un proyecto piloto 
den e bario di San Nicolas y a resulta 
di ta uno sumamente exitoso. 

P’e motibo aki a expande e proyecto 
aki den e bario di Dakota, e idea ta 
pa tur bario conoce e programa di 
Hoben Activo, Hoben Feliz. 


Tur esaki ta wordo haci den cuadro 
di e plan nacional di prevencion di 
salud. 

Esaki ta un plan cu ta trahando riba 
dje den bon cooperacion cu PAHO. 
Minister Dangui Oduber a menciona 
cu e ta di sumamente importancia 
pa garantisa un fondo sostenibel di 
AZV. 

Segun cifranan, 80% di nos comuni- 
dad ta sobrepeso di cual 30% ta obe- 
so, cifranan di personanan diabetico 
tambe ta halto. 

Anualmente AZV tin un gasto di 20 
miyon florin dor di dialise solamente, 
esaki ta procedente di pashentnan cu 
ta sufri di sucu. Pesey mes ta bay bin 
cu mas campañanan di conscienti- 
sacion pa haci ehercicio y asina cam- 
bia nos estilo di biba. 

Pesey e programa di Hoben Activo, 
Hoben Feliz ta envulcra den e mu- 
cha di un edad hoben pa haci de- 
porte, movecion p’asina hiba un bida 
saludabel.E programa Hoben Activo, 
Hoben Feliz lo ta 2 biaha pa siman 
y a continua dialuna 21 di october 


2019 na Sport Centrum San Nico- 
las y awe diamars 22 di october na 
YMCA Dakota. Muchanan entre 8 pa 
13 aña por pasa libremente pa reg- 
istracion cual ta completamente gra- 
tis na Sport Centrum San Nicolas Y 
muchanan di 8 pa 10 aña por regis- 
tra na YMCA Dakota. 

E programa lo cuminsa 3’or di atardi 
y lo termina 4:30 y lo tuma lugar riba 
tur dialuna, diarazon na San Nicolas 
y diamars y diahuebs na Dakota. E 
siman aki lo toca e deportenan di 
ping pong, beisball, softball, atletiek 
y karate. 

Minister Dangui Oduber ta suma- 
mente contento y satisfecho cu e 
proyecto aki y un bes mas ta dem- 
ostra cu e Gobierno aki ta pone e ser 
humano central caminda por medio 
di deporte ta aporta na reduci futuro 
gastonan di AZV y tambe probleman- 
an social.Minister Dangui Oduber 
kier crea un “movement” di preven- 
cion. Un movement di come saludabel 
y haci ehericicio. E no lo ta facil, pero 
nos ta comprometi pa logra esaki. 

Departamento di Investigacion y Diagnostico 

Awe Stichting Redassering lo elabora riba 
Departmento di Investigacion y Diagnostico 


RIBA e departamento aki e trahadornan di 
Reclassering ta enfoca principalmente riba e 
tereno di traha raport riba peticion di e.o. Min- 
isterio Publico, riba e circumstancianan per- 
sonal di e cliente. E trahador di Reclassering ta 
haci un sondeo riba e situacion di e detenido of 
sospechoso. 

E sondeo aki por tuma un tempo di mas o me- 
nos un luna. Na final un conseho ta wordo duna 
riba e caso penal y kico por a conduci p’e per- 
sona comete e hecho castigabel. E raport ta 
wordo manda pa e.o. Corte, Ministerio Publico, 
Minister di Husticia. 

Den e raport ta importante pa trece un bista 
completo di e cliente. Esaki ta wordo haci a 
base di diferente area manera e.o. vivienda, uzo 
di alcohol of droga, parti financiero, enseñanza, 
relacion di famia, pensamento y conducta. 

A base di e factornan aki e trahador por midi 
e chens cu un persona por bolbe cay bek sera. 
Ta saca e cantidad di factornan criminologico 
(red flags). Mas hopi red flags mas chens p’e 
persona cay bek. 

Unabez cu e cliente presenta den Corte, Huez lo 
tuma su situacion personal den consideracion 
prome cu e tuma un decision riba e caso. Ta di 
suma importancia p’e trahador di Reclassering 
trece un raport dilanti cu ta obhetivo, caminda 
cu e manera di haci pregunta n’e cliente ta di 
respet mutuo. Mayoria biaha e sospechoso ta 
colabora cu e investigacion. 

Reclassering ta traha un promedio di 50 
Reclasseringsrapport pa aña. Un total di 
mas o menos 400 raport ta sali tur aña to- 
cante un detenido of sospechoso den cuadra 
di Qscan raport, Verlofraport, Vl-raport. 

Qscan raport tin e mesun procedimiento cu un 
Reclasseringsrapport solamente den un ver- 
sion mas cortico. 

Den e ultimo aña di detencion un detenido tin e 
posibilidad di bay 6 biaha cas. Reclassering ta 
haci e prome bishita n’e cas caminda e detenido 
a haci peticion pa bay pasa su verlof. 



Reclassering lo papia cu famia of pareha 
di e detenido pa sondea si e persona mag 
di bay n’e adres concerni. Tambe lo bishi- 
ta KIA pa papia cu e detenido p’asina 
Reclassering haya un mihor bista riba e 
peticion. 

Na momento un detenido sinta dos ter- 
cera parti di su castigo e tin posibilidad 
pa sali cu VI. 

E salida aki ta mara na diferente condi- 
cion cu e detenido mester cumpli cu ne. 
Reclassering lo haci bishita na KIA y na 
cas. Pa un persona bin na remarca pa VI, 
su comportacion den KIA mester ta bon. 



SATURDAY, OCTOBER 26' 


WIN YOUR SHARE OF OVER $ 20,000! 


RECEIVE $ I5 FREE PLAY! 


Play online for FREE at 
WindCreekCasino.com. 
Sign up with event code 
SEAGO to get this offer.* 


WeYe excited to reveal the brand new 

Wind Creek Seaport Casino, where 
your next win is just around the corner! 
Start earning entries October 21 st to 

win a share of over $20,000 in CASH 
and FREE Play at our Grand Opening 
Celebration on October 26 th . 


WIND CREEK' 

SEAPORT CASINO 


FIND YOUR WINNING MOMENT.® 

WindCreekAruba.com I #WinningMoment #WindCreekAruba 


©2019 Wind Creek Hospitality. Wind Creek Hospitality management reserves all rights. *Must be 18 years or older. Offer can be used for either FREE 
Slot Play or FREE Match Play at tables. Valid for new online accounts only. Limit one FREE Play redemption per new WindCreekCasino.com account. 
May not be combined with other offers. Email verification required. Offer expires 12/30/2019. See PLAYER SERVICES for details. 

Adicto Krozendijk despues di wordo deteni: 

/y Warda, mi ta bay bin bek", e sa cu ta pa un rato 










DIADOMINGO atardi Polis a bin cu 
transportwagen Dakota, p’e conocido 
Krozendijk kende ta un adicto agresivo y 
tambe ta horta. 

Janira Krozendijk ta un conoci di husticia 
y tambe di Polis. Casi tur siman e ta haye 
envolvi di un of mas delito. Sea pa agresion 
of ladronicia pa por cumpra droga. 

Diadomingo no tabata diferente, unda cu e 
lo a horta cartera cu placa aden di hende. 
Parse cu e lo a drenta cas di bisiña na Da- 
kota pa horta. 

Janira ta biba den Olijfistraat, pero debi cu 
e ta un adicto e ta bay den Playa p’e haya 
droga. 

E doño di e cartera a mira con el a saca e 
placa y benta e cartera afo, cual tabata con- 
tene 140$ y 25 florin. 

Dos dia atras (diabierna) el a kibra y drenta 
den cas di e bisiña, y tambe a causa daño na 
auto di e bisiña ora e lo a wordo haya den e 
cas. 

E señora a bay Polis unda nan a bise e mes- 
ter bay haci denuncia na Departamento di 
Recherche. 

Ey nan a bis’e cu nan ta bezig riba un otro 
caso unda Janira tambe ta envolvi y cu 
despues e lo haya tende mas. 












Momento cu Polisnan a hinke den trans- 
portwagen Janira a bisa: “Wardam mi ta 
bay bin bek”, o sea cu e sa ta cos di algun 
rato nan ta hinke den un cel y mester sake 
bek, paso no sa kico pa haci cune. 

Car Show Mustang Sport Boys 

DEN nomber di Stichting Casa Cuna Progreso 
y Mustang Sport Boys Aruba, lo tin un evento 
diasabra awor. Lo tuma lugar un Car Show y unda 
tambe lo saca e ganador(a) di e rifa cu a wordo 
bendi for di augustus. 

Durante e Car Show lo tin entretenimento di varios 
banda local y tambe lo tin un tent unda Stichting 
Casa Cuna ta duna informacion di nan organisacion. 
E fondonan di e rifa aki ta pa proyectonan pendiente 
di Stichting Casa Cuna. 

E siguiente premionan, bo por gana, cumprando 
un ticket y nan ta: 1. Ford Figo 2019; 
2. Round trip pa dos pa Miami; 3. Weekend Stay na 
Marriott Aruba Surf Club; 4. Weekend Stay naHilton 
Caribbean Resort & Casino; 5. Smart TV 58” y 6. 
Gift Certificate di Superfood na balor di 750 AWG. 



Holidoy fnn 

Resort 



mm 

Hopi danki di antemano pa cu e ayudo aki y lo nos 
spera boso tur durante e evento aki. 


Pabien di parti staff y personal 



Holidaylnn 


Resort 


\ f T X / r 

1969-2019 

* Celebrating 50 years of commitment tó our island. 

Thank you to the many employees that have 
'served the tourism industry for decades. ^ 


Aruba Hotel & Tourism Association 
Representing Aruba’s Tourism Industry Since 1965 

Melvin Tromp, vocero di partido AVP 

Prome Minister a sigura cu 
/ aanwiizing / ta pa motibo 
di ley di LAFT y crisisplan 


INCAPACIDAD den maneho di 
e pais tabata bisto for di prome 
dia cu Gabinete Wever Croes a 
huramenta y casi dos aña despu- 
es, e situacion aki no a cambia ya 
cu te ainda no tin un vision fiho 
di kico e Gobierno aki kier logra 
caminda nan mes no sa e camin- 
da cu nan tin cu cana. 

Miembro di partido AVP, Melvin 
Tromp a mustra cu pa falta di 
vision y un abundancia na inca- 
pacidad di tanto Gabinete Wever 
Croes como e tres fraccionnan cu 
ta sostene e Gobierno aki, ta pone 
cu awe Gobierno di Reino ya no 
ta tuma ningun ‘nonsens’ mas for 
di e hendenan aki. 

“No ta cuestion cu AVP of Mar- 
lon Sneek ta bisa esaki, pero si- 
man pasa Prome Minister Evelyn 
Wever Croes a declara den con- 
ferencia di prensa cu el a duna, 
cu su Gobierno a haya espacio 
pa atende dos punto importante, 
p’asina evita no uno, pero dos 
‘aanwijzing’ prome cu fin di no- 
vember proximo. 

Den forma cla Evelyn a bisa 
pueblo cu tin dos ‘aanwijzing’ 
riba mesa di cual uno ta p’e cam- 
bionan haci n’e ley di LAFT riba 
cual Evelyn y Xiomara a bay di 


acuerdo caba riba dje den proto- 
col di october di 2018 , mientras 
cu e otro ‘aanwijzing’ tin di haber 
cu e suma di placa poni un banda 
p’e crisisplan cu tin casi dos aña 
den formacion ainda. 

E ultimo aki ta bon pa mustra cu 
e ta otro ehempel directo cu Go- 
bierno di Reino no ta confiando 
Gabinete Wever Croes cu ningun 
fondo di miyones di florin pafo di 
presupuesto, caminda Gobierno 
no ta dunando un bista cla ni na 
Parlamento y tampoco na CFT, 
kico ta haciendo cu e placa aki. 

Simplemente no tin confiansa y 
ya caba CFT a yega di mustra cu 
tur cos ta mustra cu e fondo aki 
ta wordo usa pa tuma hende den 
servicio di Gobierno loke no por 
t’e caso. 

Pa loke t’e ‘aanwijzing’ p’e ley di 
LAFT, esey a bira claramente 
un joke di mal gusto di e propio 
Prome Minister Evelyn Wever 
Croes, kende na luna di october 
di 2018 hunto cu Minister Xio- 
mara Ruiz Maduro a sigura Go- 
bierno di Reino cu lo bay expande 
e periodo di CFT aki na Aruba pa 
medio di e ley di LAFT. 



Sinembargo durante tratamento 
di e ley algun Parlamentario cu 
ta sostene e Gobierno aki, a dicidi 
di introduci un amienda cambi- 
ando hopi cos den e ley cu tanto 
Gobierno di Reino como e dos 
Ministernan di Aruba a acorda, 
creando un conflicto directo cu 
Hulanda. 

Pa completa obra t’e propio Prome 
Minister kende a firma e protocol 
aki aña pasa, a sostene contenido 
di e cambionan propone den un 
amienda p’awor e mes saca e ley 
aproba for di circulacion y awor a 
bolbe priminti Hulanda cu lo bin 
cu e ley di LAFT den su contexto 
original. 

Pues no tin aanwijzing ningun 
momento p’e situacion financiero 
cu tin, tampoco p’e debe grandi 
cu tanto MEP ta sigui insisti ari- 
ba, pero segun Prome Minister 
Evelyn Wever Croes tin dos aan- 
wijzing pa falta di capacidad pa 
cumpli cu palabracionnan haci 
cu Gobierno di Reino,” Melvin 
Tromp di partido AVP a declara. 

Comision Accion Femenino di Movimiento Electoral di Pueblo (MEP) cu un otro evento exitoso 

Tabata un atardi di charla cu topico: "Formando nos yiunan" 



DIADOMINGO 20 di october 2019, 
durante un atardi ameno na Club Don 
Bosco, a tuma lugar un otro evento di 
Comision Accion Femenino. 

Durante e ultimo evento a realisa un en- 
cuesta bou e publico presente, cual re- 
sultado di 25.9% a sugeri p’e siguiente 
evento ta encuanto: “Relacion y educa- 
cion di yiu”. Comision Accion Femenino 


bou di guia di sra. Shailiny Tromp-Lee 
a realisa e charla di diadomingo ultimo, 
unda a invita e Comision Nacional cu ta 
encarga cu e Vision Pedagogico pa Aru- 
ba. E Comision ta consisti di e siguiente 
organisacionnan: Tienda di Educacion, 
Fundacion pa Nos Muchanan, Funda- 
cion Respetami, Stichting Wit Gele 
Kruis y Departamento di Asunto Social. 


I. h 
I * 


MB IHH 


At Renaissance® Hotels, inspiration comes 
from the unexpected. Join a welcoming and 
motivated team of Ambassadors who embody 
the spirit and style of the local neighborhood. 


NAVIGATE YOUR FUTURE AT 

RENAISSANCE HOTELS 



EMPLOYMENT@ARUBARENAISSANCE.COM 


Join our welcoming and motivated team as a 

Cost Controller 

Are you a team player, a leader, good communicator and love a challenge than this position is perfect for you. 

The Cost Controller calculates figures for food inventories, orders and costs and ensures clear and organized records. 
You will be completing requisition forms for inventory and supplies, notify managers of low stock levels and complete 
inventory reports and logs. Further more you oversee the return process. 

Some General Responsibilities are: 

•Assist in analyzing information, forecast sales against expenses and create annual budget plans. 

•Protect and strengthen the competitive advantage by supporting businesses and financial decision-making. 

•Analyze differences between actual, budget and forecasted cost of sales and expenses. 

•Ensure Profits and Losses are documented accurately. 

•Analyze and review stock par levels. 

•Execute Bid-Price control. 

•Initiate suggestions for cost and/or quality improvements. 

•Pro-actively report any discrepancies and deviations from set policies, procedures, ratios, deadlines and numbers. 
•Maintain and manage the POS System and inventory control program. 

•Lead our team members of the Purchasing and Receiving department. 

Requirements include: 

Bachelor's degree in Finance and/or Accounting or related major. Microsoft Office applications dominance required. 
Excellent communication, organization and interpersonal skills. Ability to work both independently and within a team in 
a fast paced environment. Ability to meet deadlines. High level of accuracy and efficiency and have managerial skills 

Please send your application, CV, diplomas and other relevant documents to: 

Human Resources Department 
employment@arubarenaissance.com 
L.G. Smith Boulevard 82, Oranjestad, Aruba 
Telephone: 297-583-6000 


a license from Marriott International, Inc., c 


RENAISSANCE* 

AflUHA RCSDRT i. CAStNQ 


Meta di e Comision ta pa tur hende na Aruba y spe- 
cialmente tur mayor cera conoci cu e 6 puntonan ba- 
sico di e Vision Pedagogico. 

Esakinan ta lo siguiente: 1. Lanta bo yiu den un ambi- 
ente sigur y amoroso; 2. Apoyo positivo, guia y pasa 
tempo hunto; 3. Sea realistico; 4. Disciplina positivo; 
5. Cuida bo mes; 6.Busca sosten y ayudo. 

Aparte di un charla tocante e 6 puntonan aki, publico 
presente a wordo parti den grupo cu un represent- 
ante di e Comision Nacional. Conhuntamente cada 
grupo a dialoga riba cada un di e puntonan y a deduci, 
individualmente con nan ta clasifica nan mes riba 
cada punto. Minister President sra. Evelyn Wever 
Croes, Minister di Asunto Social y Labor sr. Glenbert 
Croes, Presidente di Parlamento sr. Ady Thijsen, 
Presidente di Partido (MEP) sr. Hendrik Tevreden 
hunto cu varios candidato di MEP tabata presente y 
a forma parti di e gruponan. 

Na final di e atardi informativo aki, cada grupo a scoge 
un representante di nan grupo pa duna un resumen 
di e puntonan principal. Mayoria tabata di opinion cu 
aunke tur punto tin su importancia, punto 5, cual ta 
“Cuida bo mes” ta bin na prome lugar. 

Nos yiunan ta absorba hopi dor di observa nos y ta 
keda na cada un di nos como mayor, wela, welo, tan- 
ta, omo of ruman, pa ta den balance cu con nos ta 
lanta nos yiunan. Dor di cuida nos mes, nos ta cuida 
nos yiunan, t’e ehempel y duna nan e atencion y dis- 
ciplina positivo. 

Tuma tempo di nos dianan largo p’asina recorda nos 
yiunan cu nos ta stima nan y cu aunke tin dia cu may- 
ornan por tin stress, cu esaki no mester wordo baha 
riba nos yiunan. 

Adapta n’e edad di bo yiu, scoge den ki manera nan 
por haci bo dia uno mas relaha y un dia yena cu amor 
y cu cualkier situacion cu presenta su mes pafo di 
nos hogar, no lo kibra e relacion positivo cu nos famia 
y specialmente no cu nos yiunan na cas. 

E atardi informativo, educacional y interactivo aki 
a clausura exitosamente cu un breve discurso di 
gradicimento di sra. Yvonne Bermudez di Depar- 
tamento di Asunto Social, sra. Shailiny Tromp-Lee 
y Minister President sra. Evelyn Wever Croes. 
Comision Accion Femenino ta gradici tur cu a asisti 
na e actividad aki y ta subraya un biaha mas cu lan- 
tamento di nos muchanan ta responsabilidad di nos 
tur. Alabes ta yama danki n’e Comision encarga cu e 
Vision Pedagogico cu a haci e actividad aki posibel. 

Noord Stars Pizza Hut mester a lucha 
duro pa prolonga su titulo di Campeon 


E Final di Campeonato Balashi 2019 a wordo hunga en- 
tre e equipo nan Noord Stars “Pizza Hut” DT & X-treme 
DT p’e titulo di Campeon y Ottley’s Strikers DT & Old 
Parr DT pa lugar nan 3 y 4 den un serie “best out of three” 
den ambos confrontacion. 

Noord Stars “Pizza Hut” DT - X-treme DT 

E Campeonnan di 2018, Noord Stars “Pizza Hut” DT, a 
bin determina pa defende nan titulo di campeon, pero X- 
treme DT no a coópera. Riba e prome dia di wega X-treme 
DT a yega den “Full Force” y a otorga Noord Stars “Pizza 
Hut” DT un derota sin mismericordia. Despues cu Noord 
Stars “Pizza Hut” DT a tuma un bentaha chiquito di 8 - 
7, X-treme DT a bin suta den tanda 4 pa tuma un bentaha 
di 11 - 9 pa despues bin gana e wega tambe 13 pa 11. 

Lea Tromp a bin ta demostra su supermacia contra e 
muchanan di Noord Stars “Pizza Hut” DT lagando e 
Campeonnan man na cabes. 

Den wega number 2 diasabra Noord Stars “Pizza Hut” DT 
a bin cu un poco mas control y den e prome tres tanda nan 
a pica dilanti comodo cu e score di 9 pa 6. X-treme DT no a 
lubida nan formula di exito y atrobe den tanda number 4 
ta pone Noord Stars “Pizza Hut” DT su cara na berguensa 
y ta bay cu 4 di e 5 mesa nan pa empata e wega na 10. 
X-treme DT a crece den e confrontacion y den Tanda 5 a 
bin gana e prome 2 weganan pa pone Noord Stars “Pizza 
Hut” DT lomba contra muraya, pa Noord Stars “Pizza 
Hut” DT no tin un mañan si X-treme DT gana un wega 
mas. 

Pero Noord Stars “Pizza Hut” DT no t’e Campeon por 
nada y den e 3 mesa nan cu a resta Noord Stars “Pizza 
Hut” DT a demostra su superioridad pa gana tur 3 mesa 
p’asina gana e wega 13 pa 12 y asina forsa un wega deci- 
sivo diadomingo. 

Den wega number tres, Noord Stars “Pizza Hut” DT a bin 
por la goma y na ningun momento tabatin e “vibe” cu X- 
treme DT por a competi. Despues di 3 tanda Noord Stars 
“Pizza Hut” DT a tuma un bentaha di 10 pa 5. Pa tanda 
4 Noord Stars “Pizza Hut” DT a prepara un “line up” di 10 
hungador capaz pa caba cu e trabao e ora ey mes. 



< Sigui na pagina 15 > 

< Continua di pagina 14 > 



Di otro banda X-treme DT a confia cu den tanda 4, mescos cu e 
dos weganan anterior, nan lo por masacra Noord Stars “Pizza 
Hut” DT. Nada menos ta berdad. 

Noord Stars “Pizza Hut” DT a gana 3 mesa den tanda 4 (banda 
di e 3 mesanan ey X-treme DT a bin gana 1 mesa tambe) p’asina 
gana e wega 13 pa 6 y cu esaki retene su titulo maximo di Campe- 
on. 


Ottley’s Strikers DT - Old Parr DT 

E serie entre Ottley’s Strikers DT & Old Parr DT no a trece locual 
analistanan di Domino a spera. Old Parr DT facil a gana e serie 
den dos wega conquistando asina e trofeo di lugar number 3. Dia- 
bierna Old Parr DT a gana 13 - 6 y diasabra 13 pa 9. 

Hopi a pensa cu si Old Parr DT a bin den e forma ey un siman 
anterior un otro gai lo a canta. Si mira e weganan no por bisa 
cu Ottley’s Strikers DT a bin debil, ta Old Parr DT a bin superior. 

Cu e resultado nan aki e prome 4 lugar nan di campeonato 2019 
(despues di confrontacion nan den Play Off y Final) ta: 

Noord Stars “Pizza Hut” DT; 2. X-treme DT; 3. Old Parr DT y 4. 
Ottley’s Strikers DT. 

Aruba Domino Bond ta felicita tur e 4 equipo nan cu a participa 
den campeonato 2019 y un pabien ta bay n’esnan cu a cay den 
premio, special e Campeon di Campeonato 2019, Noord Stars 
“Pizza Hut” DT. 

Aruba Domino Bond ta agradecido na tur nos medionan di co- 
municacion cu e cobertura di nos Domino y Campeonato Balashi 
2019. Danki. 

Prome Theta Wellness Center pafo di Merca 

Centro di Salud ta habri na Aruba 




HOPI t’esnan cu continuamente ta buscando pa identifica y evalua 
nan estado y condicion fisico y nan salud en general, pero no ta haya e 
alternativa cu nan ta busca y ta hasta ta biaha bay afo pa busca con- 
testa riba nan condicion. 

Awor esnan cu ta interesa den nan salud na Aruba tin un alternativa 
cu yegada di Theta Wellness Center. 

Theta Wellness Center ta ofrece diferente servicio e.o. un dokter natu- 
ralista certifica den remedi tradicional. Tambe diferente ekipo ultra 
moderno y sofistica. Entre otro e Theta Chamber, e Hyperbaric Cham- 
ber, e Light Bed y tambe e AO Scanner. 

Añanan atras, den e careda entre e Americano y e Rusonan pa conkista 
espacio, cientificonan Ruso a inventa un manera pa mantene e cosmo 
na rutanan saludabel pa mas tempo durante nan estadia den espacio. 

E Rusonan a crea un ekipo di bio-resonancia cu por a midi e diferente 
frecuencianan di e curpa humano y a crea un database di miles di fre- 
cuencia saludabel cu nan tabata uza pa compara e frecuencia di e cos- 
monautnan cune y caminda ta necesario trecenan bek den balance. 
Awe e AO Scanner cu ta wordo uza den Theta Wellness Center tin e 
mesun tecnologia aki. 

Na Rusia p.e., den termino precision y exactitud, e AO Scanner ta ser 
considera den e mesun categoria cu un MRI, CT Scan, Ultrasound y 
diferente publicacion cientifico a documenta e precision di e AO Scan- 
ner. 

Theta Wellness Center ta ofrece e oportunidad unico di combina e tec- 
nologia ultra moderno cu e ciencia tradicional bou di un solo dak. 

Theta Wellness Center ta situa na L.G. Smith Blvd, pabou di Aruba 
Tourism Authority (net pabou di oficina di Notario Yarzagaray) y a 
habri su porta e luna aki. 

Den un bunita programa Rescate di Memoria 

A reconoce nos musico 


DIAHUBES ultimo tur esnan cu a bishita Biblioteca 
Nacional por a goza di un programa, titula: Rescate 
di Memoria. Motor tras di e programa aki tabata sr. 
Mirto Lacle, kende tabatin un show 1919-2019 un si- 
glo di recuerdo “Rescate di Memoria”. 

Den e show aki a reconoce diferente artista, musico 
y baluarte. Un sala completamente yen di familiar y 
conocirnan tabata testigo di e anochi espectacular. 

Inicialmente a pasa un video di Hose “Joe” Dania, un 
legendario di Dakota kende recientemente a cumpli 
100 aña dia 6 di october ultimo. Un bunita video di Joe 
y su familiarnan den presencia di Joe y henter famia. 
Joe Dania ta tata di entre otro Ito Dania, un tumbero 
ganador di tumba cu su titulo, “Hiep Hiep Hoera” y 
Joe a conta e experencia aki con e celebracion tabata e 
anochi particular ey. 

Familarnan di Hulanda tur a bin hunto pa celebra es- 
aki cu hopi alegria manera un gran famia. 



Joe ta un tremendo persona cu un curason 
grandi pa su famia, su bario y henter e pueblo. 
Pabien Joe. 

Alabes e musico Ronny Kock a wordo reconoci 
pa su añanan dedica como musico nacional y 
internacional. Ronny a duna presentacion ma- 
sha bunita cu su grupo. Masha masha pabien 
na Ronny Kock y henter famia. 

Taly Wever, un musico di 80 aña tambe a wordo 
reconoci pa su gran dedicacion como musico cu 
un carera briyante tanto nacional como inter- 
nacional. 

E hobencita Jaydiene Croes a canta un cancion 
masha bunita pa tur presente, specialmente pa 
Taly Wever den un parti bastante emocionante. 

Finalmente e talentoso pianista y musico John- 
ny Scharbaay a duna un presentacion magnifico 
poniendo un ambiente total cu su piano. Fred- 
dy Montoya tambe a presenta un obra masha 
bunita cu a “touch” tur hende den e sala. 

Pabien na tur esnan cu a wordo reconoci. Pa- 
bien n’e organisadornan Mirto Lacle y tambe 
Frank Williams y sigur Biblioteca Nacional cu 
a duna su aporte p’e anochi formidable y bunita 
aki reconociendo nos hendenan. 


y baluartenan manera 
Taly Wever, Ronny Kock, 
Hose "Joe" Dania 

Hopi interes local 
y internacional p'e 
prome Aruba Bank 
GTP International 
Tennis Tournament 



E prome Aruba Bank GTP International 
Tennis Tournament a tuma lugar entre 
11 pa 19 di october 2019. Un total di 64 
hungado a participa den e torneo di e.o. 
Aruba, Corsou, Merca, Alemania, Venezu- 
ela, Ecuador, Argentina, Suisa, Jamaica, 
Canada, Inglatera, Chile, Hulanda, Ke- 
nia, Mexico, Irlanda y Dinamarca. Tur 
tabatin e oportunidad di acumula punto 
pa un posicion importante den e ranking 
mundial di tenis. 

Prome cu e campeonato, e tenista Arubia- 
no residencia den exterior y reconoci, Kyle 
Frankel a bay live pa duna e hungadornan 
di Aruba diferente tip importante pa tene 
cuenta cun’e ora di hunga tenis. 

Aruba Bank ta contento di por a patrocina 
e torneo aki pa stimula e interes di hoben- 
nan den tenis na Aruba. Un palabra di 
pabien ta bay na tur participante y nos ta 
desea tur hopi exito den e deporte. 

Diabierna awor na Renaissance Festival Plaza 


Bartenders Brawl 2019 lo ta mas grandi cu nunca 




Bartendernan di Aruba ta preparando p’e di 5 edicion di Bartenders’ Brawl cu lo 
tuma lugar diabierna awor. E aña aki cu un toke diferente n’e competencia; tur cock- 
tail lo mester tin un ingrediente netamente local. 

Motibo principal p’esaki ta cu e Bartenders’ Brawl di e aña aki ta formando parti di 
ATA su ‘Eat Local Month’. 




Renaissance Aruba ta premira e competencia di aña aki mas grandi cu nunca! Tur 
bartender lo bin cu nan mihor creacionnan dunando publico un show espectacular. 
Un anochi riba cual lo explora Aruba su herencia cultural, combinando esaki cu ten- 
dencianan den mixologia moderno. 

OCHO BARTENDER LO BATAYA PA BIRA E MIHOR DI ARUBA 

Nathan Shwengel, ganador di aña pasa den categoria di ‘Judges Choice’ lo tey e aña 
aki un biaha mas pa purba retene su titulo respresentando Aruba Trading Company. 
Otro participantenan ta; Jhon Vivas cu lo representa La Cava cu Rum Diplomatico, 
Carlos Perez lo representa Pepia Est., Tambe lo mester tene cuenta cu Danny Kock 
cu lo representa Tropical Bottling Company. 

Un otro cara no desconoci ta di Micheal Gomes kende lo representa J&G Trading 
Company y lo crea su cocktail cu tequila Don Valente. E tarea dificl pa saca e gran 
ganador lo ta den man di Chef Urvin Croes di White Modern Cuisine, Ferry Ziev- 
inger, General Manager Divi Resorts y Orlin Geerman, Director EPB Culinary Pro- 
gram. 

E DAMANAN SIN TEMOR DI COMPETENCIA 

Janice Martinus lo representa Manrique Capriles, mientras cu Aruba Trading Com- 
pany lo keda representa pa Merly Cardenas di BLUE Bar. 

Otro dama gran faborito ta Emilia Lopez Henriquez, Ganadora di ‘Bartender of the 
Year’ na Ritz Carlton lo representa Divino den e edicion aki di Bartenders’ Brawl. 

E DI 5 EDICION LO TA ESPECTACULAR 

Disfruta di un anochi yena cu suspenso riba Festival Plaza. E aña aki e organisador- 
nan ta contento cu Bartenders’ Brawl ta formando parti di ATA su Eat Local Month. 
Caarchinan di entrada ya obtenibel cu ta inlcui 8 cocktail, 1 cocktail di cada partici- 
pante, ‘heavy bites’prepara pa Renaissance Aruba su team culinario y DJ cu lo spin 
‘live’. Por Cumpra bo carchi riba www.renarubaevents.com of na e navigator’s desk di 
Renaissance Marina Hotel of Renaissance Ocean Suites. Pa mas informacion bishita 
Renaissance Aruba su pagina di evento riba Facebook. 

Iglesianan Cristian di Aruba ta haya cu tin 

Mas motibo pa Aruba mantene matrimonio original 



ACTUALMENTE tin un lucha tras di cortina pa forsa 
Aruba reconoce matrimonio di mesun sexo. Un tactica di 
e activistanan homosexual ta pa evita bos y voto di pueblo 
dor haci apelacion na Corte of na Parlamento. 

Corte mester dicta a base di nos leynan existente. Parla- 
mento so tin palabra final den cambia ley. Matrimonio pa 
parehanan homosexual no ta un derecho humano. 

Iglesianan Cristian di Aruba kier a contribui n’e discusion 
riba e topico aki dor di trece algun punto adicional di rel- 
evancia. Tanto nos pueblo como nos Parlamento mester ta 
bon informa prome cu tuma un decision riba e asunto aki, 
pasobra e consecuencianan ta grandi. 

ORIGEN DI HOMOSEXUALIDAD 

Ciencia nunca a produci evidencia pa determina origen di 
homosexualidad. Algun ta bisa cu hende ta nace homosexu- 
al, otro ta bisa cu hende ta bira homosexual den transcurso 
di bida. 

Cu un hende por sinti atraccion sexual pa un persona di 
mesun sexo ta un realidad. Cu un persona adulto por sinti 
atraccion sexual pa un menor di edad tambe ta un realidad. 
Cu un homber hetero por sinti atraccion sexual pa un muher 
cu no ta su esposa tambe ta un realidad. 

Di unda e sentimentonan aki ta bin no t’e punto impor- 
tante. Importante t’e manera cu sociedad ta responde n’e 
sentimentonan aki. 


Sociedad ta bisa cu no ta bon pa un adulto entrega na su 
deseo sexual pa un menor di edad. 

Sociedad ta bisa cu no ta bon pa un homber casa entrega na 
su deseo sexual pa un muher cu no ta su esposa. 

Di e mesun manera sociedad mester bisa tambe cu no ta 
bon, no ta moralmente aceptabel, cu un hende ta entrega 
na su deseo sexual pa personanan di mesun sexo. 

SENTIDO COMUN 

Tin hopi caso di persona cu antes tabata homosexual y awor 
a logra vence nan atraccion pa personanan di mesun sexo. 
Esaki riba su mes mester ta prueba cu ta posibel pa cam- 
bia. Tin casonan documenta di hende cu a sali for di estilo 
di bida homosexual sin ningun clase di terapia. 

Dr. Jose Dunker ta un psikiatra na Republica Dominicano 
cu a yuda hopi hende sali for di e estilo di bida homosexual. 
Un di e consecuencianan di legalisacion di matrimonio di 
mesun sexo na Merca ta cu awendia varios estado ta pusha 
pa declara asistencia na personananan cu kier sali for di e 
estilo di bida homosexual como algo ilegal. 

Na Hulanda e forma di terapia aki no ta wordo cubri mas 
dor di seguro medico. Homosexualnan ta bisa cu nan a nace 
asina y nan no por cambia. 

Pedofilnan tambe ta bisa cu nan a nace asina y nan no por 
cambia. Promove prefencia sexual di homosexualnan ta un 
ideologia, e no ta basa riba leynan di naturalesa. Simple- 
mente bisa, e ta contra naturalesa, segun Iglesianan Cris- 
tian di Aruba. 

Nos isla ta den e top! 


Mundialmente Lonely Planet a 
nombra Aruba como un di e paisnan 
principal pa biahe pa aña 2020 



lonély plonet 



E siman a habri cu e tremendo noticia pa 
nos destinacion. E autoridad di biahe, e 
lider mundial cu yama ‘Lonely Planet’ 
a nombra Aruba den e top como un di 
e paisnan principal di mundo pa bishita 
durante 2020. 

Nos isla a ricibi e galardon di ‘Lonely 
Planet’s Best in Travel 2020’ den e 
coleccion tan spera anualmente di e 
mihor destinonan pa biahe, tendencianan 
den biahe, biahe & experiencianan p’e 
siguiente aña. 

P’e biaheronan Mericano cu ta desea pa 
keda mas serca di cas, Aruba ta un opcion 
cu ta exitante y acesibel pa 2020. 

Pa duna mas splicacion n’e aumento 
di e experiencia di e biahero, Lonely 
Planet ta splica cu: “E centro cultural 
di San Nicolas, cu ta conoci como e 
‘Sunrise City’ actualmente ta disfmtando 
di un renobacion colorido y creativo cu 
artistanan local y internacional. Nan a 
dorna e murayanan di diferente caya 
cu nan creacionnan y asina extende e 
experiencia di e bishitantenan pa tur di 
loke Aruba por ofrece.” 

Den e edicion special di ‘Lonely Planet’s 
Best in Travel’ ta pone enfasis riba e mihor 
experiencianan di biahenan sostenibel pa 
aña 2020, sigurando cu e biahero tin un 
impacto positivo riba cualkier destinacion 
cu nan ta scoge pa biaha. 

E esfuersonan ambicioso di Aruba pa 
loke ta sostenibilidad ta un di e tanto 
experiencianan cu e biahero di awendia 
ta interesa den dje. 


Manera e escritor di Lonely Planet, Daniel 
James Clarke y CEO di Aruba Tourism 
Authority, Ronella Tjin Asjoe-Croes a 
comenta: “E isla di Aruba a ofrece su 
mes pa ta un centro di pruebanan pa otro 
paisnan pa loke ta trata nan solucionannan 
renobabel. Amba ta trahando riba 
implementacion pa prohibicion riba tur 
tipo di plastic di un solo uzo y prohibicion 
di uzo di cremanan di sunscreen cu por 
destmi nan rif, pa aña 2020. 

Ademas, cu e variedad di acomodacionnan 
cu ta ofrece, e experiencia di un Aruba 
autentico y facil acesibel y cu su playanan 
bunita ta haci’e un destino top den 2020!” 

Amba ta ocupa e di 4 lugar den e lista di 
paisnan principal pa bishita durante 2020. 
E experiencia inolvidabel y actividadnan 
cu -segun Lonely Planet- bo no por perde 
ora di bishita Amba durante 2020 ta: -Nos 
colorido Camival cu su musica alegre, cu 
anualmente nos ta celebra durante januari 
y februari, 

-Core bicicleta den e naturalesa di Parke 
Nacional Arikok cu ta brinda paisahenan 
spectacular di nos isla, -Un buceo n’e 
conocido Antilla. 

Best in Travel 2020 t’e di 15 edicion di 
Lonely Planet pa loke ta trata destinonan 
recomenda pa biahe y destinonan mas 
popular di mundo p’e siguiente aña. Tur 
aña, e lista di ‘Lonely Planet’s Best in 
Travel’ ta inicia cu nominacionnan entre 
nan comunidad di trahadoman, escritor 
y bloggers, socionan editorial di Lonely 
Planet y mas. 



E nominacionnan ta wordo reduci pa un 
panel di expertonan di biahe na 10 pais, 
10 region, 10 ciudad y 10 destinacion cu 
ta duna e mihor balor. Cada uno ta wordo 
eligi pa su actualidad, experiencianan 
unico y e asina yama ‘wow factor’. 

E expertonan di Best in Travel 2020 di 
Lonely Planet tambe a selecciona e mihor 
apertura, luganan nobo pa acomodacion, 
experiencianan nobo di gastronomia, y 
biahenan sostenibel p’e famia. Ademas 
nan ta dedica un capitulo completo n’e 
mihor forma di biahe pa full un famia. 

E 10 paisnan principal segun e lista 
di Lonely Planet pa bishita pa 2020 ta: 
1. Butan; 2. Inglaterra; 3. Macedonia 
Norte; 4. Aruba; 5. Eswatini (Swaziland); 
6. Costa Rica; 7. Hulanda; 8. Liberia; 9. 
Marruecos (Marokko); 10. Uruguay. 
Lonely Planet t’e lider mundial den 
publicacion pa loke ta biahe desde 1973. 
P’e ultimo 40 aña nan a imprimi mas cu 
145 miyon buki pa guia e biahero. 

Nan ta representa den 14 diferente idioma 
y tin mas cu 14 miyon siguidoman riba 
Facebook, Twitter, Instagram y Snapchat. 

Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 

Cado Wever. 

Cu profundo tristesa na nos curason, pero conforme 
cu boluntad di Dios, nos ta anuncia fayecimento di: 



Sra.Vda. Jacinta "Senta" Werleman-Dirksz 

Vuida di Sr. Jacobo // Coco"Werleman 
*28-01 -1932 - tl 8-10-2019 
Na nomber di su: 

Yiunan: Rufina y Nelson // Sonny // Vrolijk 
Carmelo y Jenny Werleman-Blanco 
Maria Christina "Tinchi"Werleman 
Lucianita"Luti"y Francisco Peña 
Marcolino"Lin"y Paola Werleman-Chavez 
Mescos cu yiu: Markito Dirksz 
Rumannan: tMaximina Dirksz y yiunan 
tClara Dirkszy yiunan 
tEstebana Dionisa Dirkszy yiunan 
tJuan Apolonia Dirksz 
tFrancisco Dirkszy yiunan 
tAgnapina CandidaTromp-Dirksz 
Julio Dirkszy yiunan 
tJuliana Maria Dirksz 
tMarco Eusebio Dirksz 
tRosa de Lima Dirksz 
Apolinario Dirkszy yiunan 
Nieto(a)nan: Luigy Peña y Desiree Rosel 
Kimberly Peña y Gregory Chong 
Marc Tromp 

Manera nieta(o): Adriana y Juan David Werleman 
Bisanieto(a)nan: Shadee, Raymbert, Lixienne,Tyronne, 
Tyrenne 

Sobrino- y sobrinanan, primo- y primanan, swa- y 
cuñanan 

Ihanan: Anna Maria Werleman-Croes na Hulanda 
Rufina Dirksz 

Bon bisiña: Andres Maduro y famia 
Bon amigo di cas:TioTromp 

Demas famia: Werleman, Dirksz, Ras, Maduro, Vrolijk, 
Peña,Tromp, Croes, Chavez, Blanco, Wouter,Webb 
Ta invita tur amigo, bisiña y conocirnan pa acto di 
entiero cual lo tuma lugar na Misa Inmaculada 
Concepcion na Sta Cruz diabierna 25 di oktober 2019 
di 2'or pa 4'or di atardi. Despues lo sali pa Santana 
Catolico na Sta Cruz. 

Condolencia lo tuma lugar diaranson 23 di oktober 
2019 di 7'or pa 9'or di anochi na Sabanilla Abou 12. 

Nos pa pidi disculpa cu si den nos tristesa nos por a 
lubida algun famia y conocir. 

Nos ta lamenta cu durante e tempo dificil aki, nos no 
por ricibi bishita di condolencia na cas. 



Aujora 


Aujora 


"Senjor ta mi wardador, mi'n tin falta di nada 
Den cunucu di yerba berde e ta ponemi sosega. 

E ta hibami pa awa trankil, 

Pa mi bolbe haña forsa". 

Salmo 23 

A fayece cristianamente: 

Irena 
Filomena 
Tromp 

*11-1-1948 - 15-10-2019 

Na nomber di su: 

Tata: 

Mama: Claudia (Chani)Tromp Falconi 

Compañero di bida: 

Alejio (Lee) Franken y mescos cu yiu Ginette Franken 
Rumannan: 

Margo y Guillermo Wolff Tromp y famia 
Hendrik y Mientje Tromp Ismail y famia 
Eddy y Neli Tromp Yanez y famia 
Jani y Shonkita Tromp Weller y famia 
Olga y Jossy Luydens Tromp 
MarioTromp 
CristinaTromp 

Fernando y Ellen Tromp Koolman y famia 
Eric y Evelyn Tromp Koolman y famia 

Su subrino y subrinanan y sobre-sobrina stima na 
Hulanda: 

SandyTromp 

Su amiga: 

Carmen Cano y su ex coleganan di La Linda 

Su grupo di oracion: 

Alpha & Omega 

Y demas famianan: 

Tromp, Falconi, Franken, Donata, Wolff, Ismail, Yanez, 
Weller, Luydens, Koolman,Oduber, Geerman, Grana- 
dillo, Romero, ldigoras,Trimon, Brokke, Dijkhoff, 
Jacobs 

Oportunidad pa condoleer lo ta diaranson 23 di 
oktober 2019 for di 7'or pa 9'or di anochi na Aurora 
Funeral Home. 

Ta invita tur amigo, bisiña, conocirnan pa asisti na e 
acto di entiero cual lo tuma lugar diahuebs, 24 di 
oktober 2019 for di 2'or pa 4'or di atardi na Aurora 
Funeral Home y despues lo sali pa Santana Catolico di 
Paradera. 



Bendicion y bondad di Señor ta compañami tur dia di 
mi bida, lo mi biba den cas di Señor henter mi bida 
largo 

Cu dolor na nos curason, 
nos kier anuncia fayecimento di nos ser keri: 



Sra.Vda. Dora M. Gomez-Flidalgo 

Mihor conoci como"Mama Dora" 

*20-08-1929 - +17-10-2019 


Acto di entiero lo wordo anuncia despues 




SP* 







"Señor ta mi wardador, mi'ntin falta di nada 
Den cunucu di yerba berde e taponemisosega. 

E tahibaminaawatrankil, 

Pa mi bolbehañaforsa". 

Salmo: 23 

Cu hopi dolor nanoscurason, peroconforme cu Dios 
suboluntadnos ta anunciafayecimento d: 



Mario Harold Everon 

Mihorconocicomo "Mai" 

*05-11-1949 tl 8-10-2019 

Acto di entiero lo wordoanunciadespues. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 




www.facebook.com/awemainta 


i 


583-1400 


583-1444 

"Señorta mi wardador, mi'n tin falta di nada 
Den cunucu di yerba berde E ta ponemisosega. 

Eta hibaminaawatrankil, 

Pa mi bolbehañaforsa". 

Salmo 23 

Cu dolor profundo nanoscurasonnos ta anuncia cu a bay 
laganosrepentinamente: 


Rolando Francisco Maduro 

Mihorconocicomo "Ronny" "teacher" of "meneer Maduro" 
Naci: 22 oktober 1947 
Fayece: 16 oktober 2019 

Na nomber di: 

Su querida esposa: Susan (Susy) Maduro-lrausquin 

Suyiunan: Gwendolyn Maduro y Rudolf Kelly 

Ryan Maduro y Sabrina Maduro-Sonensein 

Sunietonanstima: Joaquin y Ariel Maduro 

SuMayornan: tLeoncio y tSyra Maduro-Tromp 

Susuegronan: tJoseph y Linda Irausquin- Dirksz 

SuRumannan: tAdrian y Gladys Maduro-Lugo y famia 

Flubert y Maxima Maduro-Werleman y famia 

Lilian y Antonio Leo-Maduro y famia 

Leo y Mary-Lou Maduro-De Windt y famia 

Ferdi y Ine Maduro-Van Dorst y famia 

tDonny y Frida Maduro- Maduro y famia 

Alex Maduro y famia 

Grace y Adi Rasmijn- Maduro y famia 

tMiriam Maduro y famia 

Joan y Dennis Ecury-Maduro y famia 

Suswa- y cuñanan: Karel y Helen Irausquin-Palm y famia 

Sandra y Hugo Genser-lrausquin y famia 

tHarold Irausquin y Rina Gonzalezy famia 

Rayzalrausquin y famia 

Joyce Irausquin y Antonio Quintana Alvarez y famia 

Connie y Allan Burnley-lrausquin y famia 

tPercy Irausquin 

Grace y Polito Tromp-Dirksz 

Sumadrina: tQuetadeCuba 

Suihánan: Eugene Maduroy Rudolf Maduro 

Susobrino- y sobrinanan: Suzanne, Eugene, Francis, Frankie, 
tEdward, Joanne, Rudolf, Lenno, Celia, David, Ruben, 
Donovan, Stephanie, Giannina, François, Richard, Rebecca, 
Syra, Chris, Luisa, Erica, Dennis Jr., Polle, Dieter, Ghisi, Diandra, 
Jethro, Jurgen, Gerald, Kimberly, Zethsia, Darrell, Dody, 
Lindsey, Matthew 

Consuegronan: Carlos & Mirta Sonensein 

Primo- y primanan, demasfamia, amigo- y conocirnan, 
comer- y compernan, ex-coleganan di DirectieOnderwijs, 
Reina Beatrix school, Colegio Conrado Coronel, Pius X school, 
Fatima College, PrinsesAmaliaschool y algunotroskolnan y su 
bon bisiñanan 

Amigonan di cas: Epi & Glenda Wever-Croes 

Frans & Filomena Croes- Krozendijk 
Rudy &RubiaBislip-Silva 

Demas famia: Maduro, Irausquin, Kelly, Sonensein,Tromp, 
Dirksz, Wever,Thijssen, Laclé, Raffini, Lugo, Werleman, Leo, 
Palm, Genser, Henriquez, Burnley, Rasmijn, Werleman, Ecury, 
Gonzalez, Frank, Leo, De Windt,Van Dorst, Van Dieten, Frank, 
Filipowski, Croes, De Cuba, Nazarkewicz, Silva, Kock, 
Westerburger, Daal, Elsden, Niño Caballero, Lopez, Brokke, 
Falconi, Quintana Alvarez, Franca 

Si acaso den nostristesanos por a lubidaalgun persona of 
famia, nos ta pidinos mas sincerodisculpa. 

Condolencia ta tumalugardialuna 21 oktober 2019 di 7 pm 
pa 9 pm na Aurora Funeral Home. 

Acto di entiero ta tumalugardiaranson 23 oktober 2019 pa 
4'or di atardina Aurora Funeral Home y despuessaliendopa 
Santana Central naSabanaBasora. Nos defuntostima lo ta 
reposa for di 2'or di atardina Aurora Funeral Home. 

Nos ta lamenta cu despues di entieronos no ta ricibibishita di 
condolencianacas. 




Concierto Dominical "Donny Ladé' 
diadomingo dia 27 di october cu 
un variacion unico di musica alegre 



DIADOMINGO awor, dia 27 di october 2019, Fundacion pa Talento 
Musical Donny Laclé ta organisa un biaha mas un Concierto Dominical den 
e sala grandi di Biblioteca Nacionla Aruba, for di 11.00 or di mainta te 01.00 
di merdia. 

Diadomingo e concierto ta habri cu presentacion Coro Las Escala, bou di 
direccion di Hector (Chichi) Perez. E coro aki ta presenta tur aña den nos 
Concierto Dominical y ta orguyoso di por laga su publico gosa di un reperto- 
rio di e canticanan mas bunita cu nos conoce. 

Ta sigui cu un cara nobo den Concierto Dominical y esey t’e conocido can- 
tante Francis Jacobs cu tambe a prepara algo bunita p’e diadomingo aki. 
Francis Jacobs ta famoso pa su repertorio varia. Nos no a lubida cu e aña 
aki el a participa como FJ Monarch den e contest di Carnival Soca Monarch 
2019. 

Ta clausura e programa cu Tipico Camari cu ta bou di direccion di Fabian 
Ras. Tipico Camari a lanta na april e aña aki y fin di juni nan a duna nan 
prome presentacion na Sportboys Club. 

Pista di baile ta yena sigur na momento cu e grupo tipico aki cuminsa toca. 

E concierto dominical aki tambe ta priminti di bira masha anima. Kiermen, 
shonnan, wak pa boso t’ey. Trece boso famia y boso amigonan pa nan bin 
gosa hunto cu bo di e ambiente unico di nos Concierto Dominical, diado- 
mingo awor di dia 27 di october. 

E concierto ta cuminsa exactamente 11.00 or di mainta y ta dura te mas o 
menos 13.00 or. Ta recomendabel pa yega tempran pa haya un bon lugar. 
Entrada ta gratis, pero semper por haci un donacion boluntario p’e funda- 
cion por sigui yuda nos hobennan talentoso riba tereno di musica. 

Relacioná cu Nicolaas Store 

Obsekio balioso entregá na FuHiKuBo 




KRALENDIJK -- Magda Nicolaas, nieto di Noni Nicolaas, fundador di 
Nicolaas Store na Aruba, a haci un obsekio importante na Fundashon 
Históriko Kultural Boneriano (FuHiKuBo) recientemente durante su 
bishita vacacional na Bonaire. 

Ta trata di un saco auténtico cu tabata usa pa pone articulonan cu bende 
cu clientenan di e tienda aki, situá den e bario San Nicolas. 



3T' 



JL"-B 



Hopi hende ta kere cu e tienda Nicolaas Store ta referi na nómber di e 
bario San Nicolas den cua e ta situá. No ta bérdad. E ta referl na fam di 
Geronimo (Noni) Nicolaas di Bonaire, kende den principio di década 30 a 
sab fo’i su isla natal pa bay biba na Aruba. E1 a forma parti di e fluho di 
Boneriano cu a bay Aruba pa traha na Lago. 

Sinembargo Noni, cu tin su raiznan na Mentor, un cunucu grandi na Nort 
di Saliña, a bay den comercio. E1 a funda Nicolaas Store y tambe djis pegá 
un bar. 

“Na momento cu nos tabata haciendo e edificio di Nicolaas Store bashl p’e 
restauracion por a tuma lugar algun aña pasá nos a topa ainda cu saconan 
cu tabata usa pa pone mercancia aden pa clientenan di e tienda. Pa nos 
como decendientenan di Noni ta un honor pa entregá un dje saconan aki na 
FuHiKuBo, como muestra di apresio y gratitud p’e trabou cu boso ta haci”, 
Magda Nicolaas, kende su tata a sigui manehá Nicolaas Store despues di 
morto di Noni, a bisa Bói Antoin di FuHiKuBo. 

Banda di e saco aki Magda Nicolaas a entregá tambe un CD conteniendo 
un cancion cu Chendel Beaumont a traha y canta di Nicolas Store, den cua 
historia dje tienda ta bin dilanti. Nicolaas Store awendia ta un museo. E 
edificio mes ta considerá como un monumento importante na Aruba. 

Tanto den enseñansa como cuido 

Surnan di Roosendaal cu 
aporte grandi na Bonaire 



PROMÉ SURNAN 

E promé dos surnan cu a yega Bonaire pa duna lés den e an- 
terior pastorl di Playa, cu tabata alabes misa, den e bario Den 
Tera (Antriol) tabata Sur Ignatia (J. Honing) y Sur Clara (B. 
Cardoze). E ultimo sur aki tabata un yiu di Córsou. E dos sur- 
nan aki tabata e promé dos religiosonan na Bonaire. 


KRALENDIJK -- Surnan di Roosendaal a duna un 
aporte grandi na Bonaire den sector di enseñansa y kui- 
do. Originalmente nan a bin pa traha den enseñansa. 
Tabata hopi aña despues cu nan a bay traha tambe den 
cuido, poniendo fundeshi pa loke awendia ta hóspital 
di Bonaire. Siman pasa a revelá un plakat na Rotónde 
Surnan di Roosendaal dilanti Misa San Bernardo. 
Binimentu di surnan di Roosendaal Bonaire pa tra- 
ha den enseñansa tabata resultado di esfuersonan cu 
Monseñor Martinus Niewindt a haci. 

E tabata un persona cu hopi perseverancia y el a sigui 
haci vários intento pa logra cu Bonaire ta haña un skol 
p’e klase mas abou di comunidad, esta e catibonan y 
tambe e hendenan di coló liber. No obstante cu na dos 
ocasion di parti Gobiérno a rechasá peticionnan cu el a 
haci pa cuminsá cu un skol na Bonaire, Niewindt no a 
descurashá y a sigui haci intento pa yega n’e skol di cua 
e tabata soña asina tanto. 

Monseñor Niewindt a pidi pa Gobiérno duna pérmit pa 
lanta un skol bou di direccion di surnan, cu ya tabata 
activo na Córsou den enseñansa. E1 a proponé pa even- 
tualmente, si ta necesario, laga e surnan aki pasa un 
exámen serca un comision di Gobiérno, p’asina evaluá 
nan capacidad como maestra. 


E skol publico óf skol di Gobiérnu, esta e Landsschool di Mein- 
hardt, tabata conta n’e momento ey cu 47 alumno, reparti den 
31 mucha hómber y 15 mucha muher, di cua 25 tabata ricibi 
siñansa pórnada. 

Na promé instante e yiunan di catibo no tabata den e mucha- 
nan di skol di sur. E muchanan cu a inscribi tabata yiu di e 
hendenan di color liber (vrijlieden). 

Tabata dia 14 di februari 1857 numa cu Gobernador Reinhart 
F. Van Landsberge a anunciá cu, pa medio di disposicion di 
Minister di kolonia di dia 4 di juli 1856, e catibonan mester 
a ricibi katisashi óf otro tipo di siñansa. A dura basta promé 
cu a ehecutá e decision aki, pero na skol di sur no solamen- 
te muchanan liber, sino tambe yiunan di catibo tabata ricibi 
siñansa. 

Ora cu despues di emansipacion di catibonan, e susesor di 
Niewindt, Monseñor Joannes F.A. Kistemaker (1860-1866), 
a pidi un montante di mil florin pa caba regla enseñansa na 
muchanan di e grupo nobo aki di e poblacion Boneriano, esta e 
catibonan cu a haña libertad na 1863, a 

neng’é esaki. Tóg e surnan a keda persisti, aunke cu despues 
di 1863 e necesidad pa amplia nan skol a keda urgente. Tabata 
te na aña 1892 e expansion aki di enseñansa por a keda ehe- 
cutá, momento cu a traha un skol nobo na Playa. 


































AWEMainta 


Diamars, 22 October 2019 



Mainta 


E unico corant GRATIS 


Abona awo 

Manda un e-mail na: 
Noticia@awemainta.com 
ij sKirbi e palabranan: “Ami Kier Abona” 



LiKe nos rlba facebooK 

Keda “up to date” y MKe nos riba facebooK 
www.facebooK.com/awemainta 




Subi riba nos website 


www.awemainta.com 


AWEMainta completamente 

DIGITAL 


















